b'\n_START_ARTICLE_\nVodka martini\n_START_PARAGRAPH_\nVodka martini je koktajl, ki je po na\xc4\x8dinu priprave podoben navadnemu martiniju, le da se namesto gina uporabi vodka. Pripravimo ga tako, da v posodo za me\xc5\xa1anje koktajlov nalijemo vodko in vermut, dodamo kocke ledu ter vse skupaj preme\xc5\xa1amo ali pretresemo. Razmerje med vodko in vermutom je od 1:1 do 3:1. Koktajl (brez ledu) nato nalijemo v poseben kozarec, ki ga okrasimo z olivo ali rezino limone._NEWLINE_Nekateri ljubitelji martinija vztrajajo, da se pija\xc4\x8di ne bi smelo re\xc4\x8di martini, saj da je ta lahko narejen izklju\xc4\x8dno z ginom._NEWLINE_Vodka martini je \xc5\xa1ir\xc5\xa1e znana kot priljubljena pija\xc4\x8da literarnega junaka Jamesa Bonda, ki jo v zgodbah naro\xc4\x8da z znamenito frazo\xc2\xa0\xc2\xbbpretresen, ne preme\xc5\xa1an\xc2\xab.'